钦定古今图书集成/明伦汇编/氏族典/第487卷 > 《廖用贤尚友录》 > 谢朓
## 钦定古今图书集成/明伦汇编/氏族典/第487卷 > 《廖用贤尚友录》 > 谢朓

按《南齐书谢朓传》，“朓字元晖，陈郡阳夏人。祖述，吴兴
太守。父讳，散骑侍郎。朓少好学，有美名，解褐豫章王
太尉行参军，历转随王文学。高宗辅政，以朓为骠骑
谘议，转中书郎。建武四年，出为南东海太守，迁尚书
吏部郎。东昏失德，江祏欲立江夏王。宝元末，更回惑，
与弟祀密谓朓曰：‘江夏年少轻脱，不堪负荷，神器不
可复行废立’。”遥光又遣亲人刘沨密致意于朓，欲以
为肺腑。朓自以受恩高宗，非沨所言，不肯答。少日，遥
光以朓兼知卫尉事，朓惧见引，即以祏等谋告左兴
盛，兴盛不敢发言。祏闻，以告遥光，遥光大怒，使御史
中丞范岫奏收朓，下狱死。